Tiina Talvik

Tiina Talvik (sünninimi Tiina Tanimäe, 21. aprill 1938 Tartu – 9. veebruar 2021) oli eesti pediaater (lasteneuroloog) ja arstiteadlane, lasteneuroloogia eriala rajaja Eestis. 

Haridus
1962. aastal lõpetas ta Tartu Riikliku Ülikooli arstiteaduskonna ja 1973. aastal kaitses samas meditsiiniteaduste kandidaadi kraadi väitekirjaga "Цитогенетическое исследование умственно отсталых детей с пороками развития и вопросы медико-генетической консультации" (Vaimselt alaarenenud laste tsütogeneetiline uuring ja meditsiinilis-geneetilise konsultatsiooni küsimused), juhendajad Ernst Raudam ja Aavo-Valdur Mikelsaar. E-kataloog ESTER. Тальвик, Тийна. Цитогенетическое исследование умственно отсталых детей с пороками развития и вопросы медико-генетической консультации: диссертация на соискание ученой степени кандидата медицинских наук. Тарту : Тартуский государственный университет, 1973 

1992. aastal kaitses ta Tartu Ülikoolis meditsiiniteaduste doktori kraadi väitekirjaga "Гипоксическое и ишемическое поражение головного мозга у новорожденных: (клиническое, биохимическое и компьютерно-томографическое исследование)/Hypoxic-ischemic brain damage in neonates (clinical, biochemical and brain computed tomographical investigation)". E-kataloog ESTER Тальвик, Тийна. Гипоксическое и ишемическое поражение головного мозга у новорожденных: (клиническое, биохимическое и компьютерно-томографическое исследование): диссертация на соискание ученой степени доктора медицинских наук. Тарту: Тартуский университет, 1992E-kataloog ESTER. Tiina Talvik. Hypoxic-ischemic brain damage in neonates (clinical, biochemical and brain computed tomographical investigation). Tartu: Tartu Ülikool, 1992

Töö
Aastatel 1962−1968 töötas ta Tartu Linna Kliinilise Lastehaigla pediaatrina, 1968−1975 oli ta Tartu Kliinilise Haigla meditsiinigeneetika kabineti juhataja. 1975. aastal asus tööle Tartu Riikliku Ülikooli neuroloogia ja neurokirurgia kateedrisse, töötades algul assistendi, hiljem dotsendina. 

Aastatel 1968−1991 oli ta vabariigi pealasteneuroloog. 

1991–1999 TÜ pediaatria kateedri juhataja (alates 1992 ka professor). 2000–2003 TÜ lastekliiniku pediaatria õppetooli juhataja ning Tartu Ülikooli lastekliiniku juhataja. 2003–2017 TÜ lastekliiniku vanemteadur, alates 2017 emeriitprofessor.Tartu medali kavaler. Tiina Talvik

Ta on Eesti Lasteneuroloogide Seltsi ja Eesti Agrenska Fondi juhatuse liige. 

Tunnustus
1998 Eesti Vabariigi teaduspreemia arstiteaduse valdkonnas (kollektiivi liikmena)
1999 aasta ema
2003 Tartu Ülikooli suur medal
2004 Tartu medal
2004 Eesti Punase Risti I klassi teenetemärk
2008 Eesti Vabariigi teaduspreemia pikaajalise tulemusliku teadus- ja arendustöö eest
2010 auhind "Elutöö geneetikuna"
2014 Tartu aastate daam 
2016 Tartu Ülikooli aumärk 
2016 Tartu Ülikooli Kliinikumi preemia 
2018 Tartu linna aukodanik ja Tartu Suurtähe kavaler

Isiklikku
Tema isa oli üliõpilas- ja majandustegelane Alfred Tanimäe, tema ema oli füüsikaõpetaja Liidia Tanimäe.Tiina Talvik – 65. Kliinikumi Leht, aprill 2003 Tema abikaasa oli arstiteadlane Raul Talvik, nende tütred on neuroloogid Katrin Gross-Paju (sündinud 23. mail 1963) ja Inga Talvik (sündinud 6. mail 1965).Ingrid Veidenberg. Ajuarstid teevad restarti üksteise võidu kokates ja tantsides. Eesti Päevaleht, LP, 18. jaanuar 2014

Tiina Talviku ärasaatmine toimus 13. veebruaril 2021 Tartu Pauluse kirikus ja ta maeti samal päeval Tartu Raadi kalmistule. 

2022. aasta kevadel andis MTÜ Mõttesild välja elulooraamatu "Tiina Talvik: Armastusega läbi elu. Legendaarse lastearsti mälestused".Tiina Talvik: Armastusega läbi elu, ISBN 9789916410585 

2022. aasta suvel paigaldati Tammistu perekeskuse juurde Tiina Talviku mälestuspink.

Viited

Kategooria:Eesti lastearstid
Kategooria:Eesti neuroloogid
Kategooria:Eesti arstiteadlased
Kategooria:Tartu Ülikooli arstiteaduskonna vilistlased
Kategooria:Tartu Ülikooli professorid
Kategooria:Eesti Punase Risti I klassi teenetemärgi kavalerid
Kategooria:Tartu_aukodanikud
Kategooria:Vana-Jaani kalmistule maetud
Kategooria:Sündinud 1938
Kategooria:Surnud 2021